ส่งออกยิ้มออก! ค่าเงินบาทกลับมาอ่อนค่า ที่ 31.17 บาทต่อดอลลาร์สหรัฐ - FINNOMENA
ค่าเงินบาทของไทยกลับมาอ่อนค่าในรอบ 4 เดือน โดยสาเหตุหลักๆ มาจากเรื่องของความกังวลจากนักท่องเที่ยวชาวจีนไม่สามารถเดินทางออกนอกประเทศได้
30 ม.ค. 2563

ค่าเงินบาทของไทยกลับมาอ่อนค่าในรอบ 4 เดือน โดยสาเหตุหลักๆ มาจากเรื่องของความกังวลจากนักท่องเที่ยวชาวจีนไม่สามารถเดินทางออกนอกประเทศได้
โดยในช่วงที่ผ่านมาค่าเงินบาทของไทยแข็งค่าเกือบๆ 9% แต่ล่าสุดกลับกลายเป็นว่าตอนนี้นั้นค่าเงินบาทของไทยอ่อนค่าที่สุดไปแล้วในอาเซียน เมื่อเทียบกับประเทศอื่นๆ นับตั้งแต่ต้นปีที่ผ่านมา
Bloomberg ได้รายงานว่า สาเหตุที่ค่าเงินบาทของไทยอ่อนค่า เนื่องจากนักท่องเที่ยวชาวจีนไม่สามารถเดินทางออกนอกประเทศได้จากการแพร่ระบาดของโคโรนาไวรัส ซึ่งรายได้ที่ได้จากนักท่องเที่ยวจีนคิดเป็น 30% จากรายได้นักท่องเที่ยวทั้งหมด
นอกจากนี้ยังมีแรงกดดันจากเรื่องการประมูลกิจการของ Tesco Lotus ในประเทศไทยและมาเลเซียที่อาจเป็นตัวเร่งทำให้ค่าเงินบาทของไทยอ่อนค่ากว่าเดิม เพราะเม็ดเงินส่วนหนึ่งจะต้องไหลออกไป
ที่มา : https://brandinside.asia/thai-baht-come-from-appreciation-latest-30-88-thb-per-usd-concern-about-chinese-tourist-corona-virus
แท็ก:
แชร์บทความ: